**Obrazloženje o izvršenju financijskog plana**

**od 01.01.2021. do 30.06.2021.**

**Izvor financiranja Grad Vinkovci**

Stavke koje Grad Vinkovci financira Glazbenoj školi Josipa Runjanina odnose se na: materijalne i financijske rashode, najamnina za lokaciju na kojoj se nalazi Škola zajedno sa režijskim troškovima, te nabava glazbenih instrumenata.

Ukupna vrijednost izvršenih prihoda poslovanja od strane Grada Vinkovaca iznosi 604.621,49 kuna, dok je ukupna vrijednost izvršenih rashoda poslovanja 711.223,72 kuna.

**Izvor financiranja Ministarstvo znanosti i obrazovanja (državni proračun)**

Stavke koje Ministarstvo znanosti i obrazovanja financira Glazbenoj školi Josipa Runjanina odnose se na: plaće za djelatnike zaposlene na određeno i neodređeno radno vrijeme, plaće za vanjske suradnike (ugovori o djelu), novčana naknada poslodavca zbog nezapošljavanja osobe s invaliditetom, te nagrade i naknade

Ukupna vrijednost izvršenih prihoda poslovanja od strane Ministarstva znanosti i obrazovanja iznosi 3.287.412,60 kuna, dok je ukupna vrijednost izvršenih rashoda poslovanja 3.257.141,00 kuna.

**Izvor financiranja vlastiti prihodi**

Stavke koje vlastiti prihodi financiraju Glazbenoj školi Josipa Runjanina odnose se na: materijalne i financijske rashode, te nabavu nefinancijske imovine.

Ukupna vrijednost izvršenih vlastitih prihoda iznosi 360.425,89 kuna, dok je ukupna vrijednost izvršenih rashoda 224.574,10 kuna.

**Zakonska osnova koja regulira vlastite prihode**

NAMJENSKI PRIHODI I PRIMICI

Članak 48.

(1) Namjenski prihodi i primici proračuna jesu pomoći, donacije, prihodi za posebne namjene, prihodi od prodaje ili zamjene imovine u vlasništvu države, odnosno jedinica lokalne i područne (regionalne) samouprave, naknade s naslova osiguranja i namjenski primici od zaduživanja i prodaje dionica i udjela.

(2) Prihodi i primici iz stavka 1. ovoga članka uplaćuju se u proračun.

(3) Zakonom o izvršavanju državnog proračuna, odnosno odlukom o izvršavanju proračuna određuje se izuzeće od obveze uplate prihoda i primitaka iz stavka 1. ovoga članka u proračun.

Članak 49.

Namjenski prihodi i primici koji nisu iskorišteni u prethodnoj godini prenose se u proračun za tekuću proračunsku godinu.

Članak 50.

(1) Ako su namjenski prihodi i primici uplaćeni u nižem opsegu nego što je iskazano u državnom proračunu, korisnik može preuzeti i plaćati obveze samo u visini stvarno uplaćenih, odnosno raspoloživih sredstava.

(2) Uplaćene i prenesene, a manje planirane pomoći, donacije i prihodi za posebne namjene mogu se izvršavati iznad iznosa utvrđenih u državnom proračunu, a do visine uplaćenih, odnosno prenesenih sredstava.

(3) Uplaćeni i preneseni, a manje planirani namjenski primici od zaduživanja mogu se izvršavati iznad iznosa utvrđenih u proračunu, a do visine uplaćenih, odnosno prenesenih sredstava, uz prethodnu suglasnost Ministarstva financija odnosno upravnog tijela za financije.

(4) Uplaćene i prenesene, a neplanirane pomoći, donacije, prihodi za posebne namjene i namjenski primici od zaduživanja mogu se koristiti prema naknadno utvrđenim aktivnostima i/ili projektima u proračunu uz prethodnu suglasnost Ministarstva financija odnosno upravnog tijela za financije.

(5) Odredbe ovoga članka na odgovarajući se način primjenjuju izvanproračunske korisnike i na jedinice lokalne i područne (regionalne) samouprave.

Članak 51.

Za iznos nenamjenski utrošenih sredstava iz članka 48. ovoga Zakona proračunskom korisniku umanjit će se proračunska sredstva u godini u kojoj nenamjenski utrošena sredstva mora vratiti.

VLASTITI PRIHODI

Članak 52.

(1) Vlastiti prihodi jesu prihodi koje proračunski korisnici ostvaruju od obavljanja poslova na tržištu i u tržišnim uvjetima koji se ne financiraju iz proračuna.

(2) Prihodi iz stavka 1. ovoga članka uplaćuju se u proračun.

(3) Ako su vlastiti prihodi uplaćeni u nižem opsegu nego što je iskazano u državnom proračunu, korisnik može preuzeti i plaćati obveze samo u visini stvarno uplaćenih, odnosno raspoloživih sredstava.

(4) Uplaćeni i preneseni, a manje planirani vlastiti prihodi mogu se izvršavati iznad iznosa utvrđenih u proračunu, a do visine uplaćenih, odnosno prenesenih sredstava.

(5) Uplaćeni i preneseni, a neplanirani vlastiti prihodi mogu se koristiti prema naknadno utvrđenim aktivnostima i/ili projektima u proračunu uz prethodnu suglasnost Ministarstva financija, odnosno upravnog tijela za financije.

(6) Vlastiti prihodi koji nisu iskorišteni u prethodnoj godini, ne prenose se u proračun za tekuću proračunsku godinu.

(7) Zakonom o izvršavanju državnog proračuna, odnosno odlukom o izvršavanju proračuna, određuje se izuzeće od obveze uplate prihoda iz stavka 1. ovoga članka u proračun.

(8) Odredbe ovoga članka na odgovarajući se način primjenjuju na izvanproračunske korisnike i na proračunske korisnike jedinica lokalne i područne (regionalne) samouprave.

Napomena: sva financijska sredstva po svim izvorima financiranja korištena su namjenski. Treća razina planiranih financijski sredstava nije probijena, te je samim tim u skladu s onim što je planirano za 2021. godinu.

Ukupni prihodi po svim izvorima financiranja na datum 30. lipnja 2021. godine iznose 4.252.459,98 kuna, dok ukupni rashodi po svim izvorima financiranja na datum 30. lipnja 2021. godine iznose 4.192.938,82 kuna. Kada se od ukupnih prihoda oduzmu ukupni rashodi dobije se iznos viška od 59.521,16 kuna budući da su ukupni prihodi veći od ukupnih rashoda. Kada se na višak od 59.521,16 kuna pridoda višak od 64.280,67 kuna sa datumom 31. prosinca 2021. godine dobije se da ukupan višak sa stanjem na datum 30. lipnja 2021. godine ukupno 123.801,83 kuna.

Ravnateljica:

\_\_\_\_\_\_\_\_\_\_\_\_\_\_\_\_\_\_\_

(Dinka Peti, mag.mus.)